I 1831 abdiserte Peter fra tronen i Brasil. Amelia, som da var gravid, fulgte ham til Europa. Paret bodde først i Paris og Peter forsøkte å gjeninnsette sin datter Maria II på Portugals trone, som var blitt erobret av hans bror Mikael I av Portugal. Da han lyktes med dette og Maria atter ble Portugals monark i 1834 flyttet Amelia til Portugal med sin mann, hvor han straks derpå døde.